- গীত
- <
- 2
- >

গীত 2
1 কেন জাতিরা চক্রান্ত* 2:1 হিব্রু ভাষায় ক্রোধ করে
আর লোকেরা কেন বৃথাই সংকল্প করে?
2 পৃথিবীর রাজারা উদিত হয়
এবং শাসকেরা সংঘবদ্ধ হয়
সদাপ্রভুর বিরুদ্ধে ও তাঁর অভিষিক্ত ব্যক্তির বিরুদ্ধে, এই বলে,
3 “এসো আমরা তাদের শিকল ভেঙে ফেলি
ও তাদের হাতকড়া ফেলে দিই।”
4 যিনি স্বর্গের সিংহাসনে উপবিষ্ট তিনি হাসেন;
প্রভু তাদের প্রতি বিদ্রুপ করেন।
5 রাগে তিনি তাদের তিরস্কার করেন
ও তাঁর ক্রোধে তিনি তাদের আতঙ্কিত করেন।
6 কারণ প্রভু ঘোষণা করেন, “আমার পবিত্র সিয়োন পর্বতে
আমি আমার রাজাকে প্রতিষ্ঠিত করেছি।”
7 আমি সদাপ্রভুর আদেশ ঘোষণা করব:
তিনি আমায় বললেন, “তুমি আমার পুত্র;
আজ আমি তোমার পিতা হয়েছি।
8 আমাকে জিজ্ঞাসা করো,
আর আমি জাতিদের তোমার অধিকার করব,
পৃথিবীর শেষ প্রান্ত তোমার অধীনস্থ হবে।
9 তুমি তাদের লোহার† 2:9 অথবা লোহার রাজদণ্ড দিয়ে শাসন করবে দণ্ড দিয়ে চূর্ণ করবে;
মাটির পাত্রের মতো তুমি তাদের ভেঙে টুকরো করবে।”
10 অতএব, হে রাজারা, তোমরা বিচক্ষণ হও;
হে পৃথিবীর শাসকবর্গ, সাবধান হও।
11 সম্ভ্রমে সদাপ্রভুর আরাধনা করো
আর কম্পিত হৃদয়ে তাঁর শাসন উদ্‌যাপন করো।
12 তাঁর পুত্রকে চুম্বন করো, নতুবা তিনি ক্রুদ্ধ হবেন
এবং তোমার পথ তোমাকে ধ্বংসের দিকে নিয়ে যাবে,
কারণ তাঁর ক্রোধ মুহূর্তে জ্বলে উঠতে পারে।
ধন্য তারা, যারা তাঁর শরণাপন্ন।

- গীত
- <
- 2
- >

*গীত 2:1 2:1 হিব্রু ভাষায় ক্রোধ

†গীত 2:9 2:9 অথবা লোহার রাজদণ্ড দিয়ে শাসন করবে

© 2022 Biblica