- যাত্রা পুস্তক
- <
- 38
- >

38
হোমবলির বেদি
1 বাবলা কাঠ দিয়ে তাঁরা* 38:1 অথবা, তিনি; 2-9 পদে সর্বত্র এভাবেই পড়তে হবে 1.4 মিটার† 38:1 অর্থাৎ, তিন হাত উঁচু হোমবলির বেদি নির্মাণ করলেন; সেটি বর্গাকার, 2.3 মিটার করে লম্বা ও চওড়া‡ 38:1 অর্থাৎ, পাঁচ হাত করে লম্বা ও চওড়া হল। 2 চারটি কোণের প্রত্যেকটিতে তাঁরা একটি করে শিং তৈরি করলেন, যেন শিংগুলি বেদির সাথে অখণ্ড হয়, এবং বেদিটি তাঁরা ব্রোঞ্জ দিয়ে মুড়ে দিলেন। 3 সেটির সব পাত্র তাঁরা ব্রোঞ্জ দিয়ে তৈরি করলেন: হাঁড়ি, বেলচা, জল ছিটানোর গামলা, মাংস তোলার কাঁটাচামচ ও আগুনে সেঁকার চাটু। 4 বেদির জন্য তাঁরা একটি জাফরি, ব্রোঞ্জের পরস্পরছেদী একটি জাল তৈরি করলেন, যা বেদির মাঝামাঝিতে, সেটির তাকের নিচে বসানো হল। 5 ব্রোঞ্জের জাফরির চার কোণের খুঁটিগুলি ধরে রাখার জন্য তাঁরা ব্রোঞ্জের আংটা ঢালাই করে দিলেন। 6 বাবলা কাঠ দিয়ে তাঁরা খুঁটিগুলি তৈরি করলেন এবং সেগুলি ব্রোঞ্জ দিয়ে মুড়ে দিলেন। 7 খুঁটিগুলি তাঁরা আংটায় ঢুকিয়ে দিলেন, যেন বেদি বহনের জন্য সেগুলি বেদির পাশেই থাকে। তাঁরা সেগুলি তক্তা দিয়ে, ফাঁপা করে তৈরি করলেন।
ধোলাই-গামলা
8 যেসব মহিলা সমাগম তাঁবুর প্রবেশদ্বারে সেবাকাজ করত, তাদের ব্যবহৃত আয়নাগুলি§ 38:8 ব্রোঞ্জের আয়না দিয়ে তাঁরা ব্রোঞ্জের গামলা ও সেটির মাচা তৈরি করলেন।
প্রাঙ্গণ
9 পরে তাঁরা প্রাঙ্গণটি তৈরি করলেন। দক্ষিণ দিকটি ছিল 45 মিটার* 38:9 অর্থাৎ, 100 হাত লম্বা এবং সেখানে মিহি পাকান মসিনা দিয়ে তৈরি পর্দা, 10 এবং কুড়িটি খুঁটি ও ব্রোঞ্জের কুড়িটি ভিত ছিল, ও খুঁটিগুলির উপরে রুপোর আঁকড়া ও বেড়ীও ছিল। 11 উত্তর দিকটিও ছিল 45 মিটার লম্বা এবং সেখানে কুড়িটি খুঁটি ও ব্রোঞ্জের কুড়িটি ভিত ছিল, ও খুঁটিগুলির উপরে রুপোর আঁকড়া ও বেড়ীও ছিল।
12 পশ্চিম দিকটি ছিল 23 মিটার† 38:12 অর্থাৎ, 50 হাত চওড়া এবং সেখানে পর্দা, এবং দশটি খুঁটি ও দশটি ভিত, এবং খুঁটিগুলির উপরে রুপোর আঁকড়া ও বেড়ীও ছিল। 13 সূর্যোদয়ের দিকে, পূর্ব দিকটিও ছিল 23 মিটার চওড়া। 14 প্রবেশদ্বারের এক পাশে, তিনটি খুঁটি ও তিনটি ভিত সমেত 6.8 মিটার‡ 38:14 অর্থাৎ, 15 হাত লম্বা পর্দা ছিল, 15 এবং প্রাঙ্গণের প্রবেশদ্বারের অন্য দিকেও তিনটি খুঁটি ও তিনটি ভিত সমেত 6.8 মিটার লম্বা পর্দা ছিল। 16 প্রাঙ্গণের চারপাশের সব পর্দা মিহি পাকান মসিনা দিয়ে তৈরি করা হল। 17 সব খুঁটির ভিতগুলি ব্রোঞ্জ দিয়ে তৈরি করা হল। খুঁটির উপরের আঁকড়া ও বেড়ীগুলি রুপো দিয়ে তৈরি করা হল, এবং খুঁটির চূড়াগুলি রুপো দিয়ে মুড়ে দেওয়া হল; অতএব প্রাঙ্গণের সব খুঁটিতে রুপোর বেড়ী ছিল।
18 প্রাঙ্গণের প্রবেশদ্বারের পর্দাটি নীল, বেগুনি ও টকটকে লাল রংয়ের সুতো এবং মিহি পাকান মসিনা দিয়ে তৈরি করা হল—যা এক সূচিশিল্পীর হস্তকলা হল। সেটি 9 মিটার§ 38:18 অর্থাৎ, 20 হাত লম্বা এবং, প্রাঙ্গণের পর্দাগুলির মতো, 2.3 মিটার* 38:18 অর্থাৎ, পাঁচ হাত উঁচু হল, 19 এবং সেটির সাথে চারটি খুঁটি ও ব্রোঞ্জের চারটি ভিতও ছিল। সেগুলির আঁকড়া ও বেড়ীগুলি রুপো দিয়ে তৈরি করা হল, এবং চূড়াগুলি রুপো দিয়ে মুড়ে দেওয়া হল। 20 সমাগম তাঁবুর ও পার্শ্ববর্তী প্রাঙ্গণের সব তাঁবু-খুটা ব্রোঞ্জ দিয়ে তৈরি করা হল।
ব্যবহৃত সামগ্রী
21 মোশির আদেশানুসারে, যাজক হারোণের ছেলে ঈথামরের নেতৃত্বে লেবীয়েরা সমাগম তাঁবুতে, বিধিনিয়মের সেই সমাগম তাঁবুতে ব্যবহারযোগ্য সামগ্রীর যে সংখ্যা নথিভুক্ত করলেন তা এইরকম। 22 (সদাপ্রভু মোশিকে যে আদেশ দিয়েছিলেন, সেইমতোই যিহূদা গোষ্ঠীভুক্ত হূরের নাতি ও ঊরির ছেলে বৎসলেল সবকিছু তৈরি করলেন; 23 তাঁর সাথে ছিলেন দান গোষ্ঠীভুক্ত অহীষামকের ছেলে অহলীয়াব—যিনি এক ক্ষোদক ও নকশাকার, এবং নীল, বেগুনি ও টকটকে লাল রংয়ের সুতোর ও মিহি মসিনার কাজ জানা এক সূচিশিল্পী ছিলেন) 24 পবিত্রস্থানের শেকল অনুসারে, পবিত্রস্থানের সব কাজে ব্যবহৃত দোলনীয়-নৈবেদ্য থেকে সংগৃহীত সোনার মোট পরিমাণ দাঁড়িয়েছিল 29 তালন্ত ও 730 শেকল† 38:24 সোনার ওজন হল এক টনের একটু বেশি বা প্রায় 1 মেট্রিক টন।
25 পবিত্রস্থানের শেকল অনুসারে, সমাজভুক্ত যাদের সংখ্যা জনগণনায় স্থান পেয়েছিল, তাদের কাছ থেকে সংগৃহীত রুপোর পরিমাণ দাঁড়িয়েছিল 100 তালন্ত‡ 38:25 অর্থাৎ, প্রায় পৌনে 4 টন বা প্রায় 3.4 মেট্রিক টন; 27 পদের ক্ষেত্রেও একই কথা প্রযোজ্য ও 1,775 শেকল§ 38:25 অর্থাৎ, প্রায় 20 কিলোগ্রাম; 28 পদের ক্ষেত্রেও একই কথা প্রযোজ্য— 26 কুড়ি বছর ও ততোধিক বয়স্ক মোট 6,03,550 জন লোক, যারা গণিত হওয়ার জন্য পার হয়ে এসেছিল, তাদের মধ্যে প্রত্যেকের জন্য পবিত্রস্থানের শেকল অনুসারে এক বেকা, অর্থাৎ, আধ শেকল* 38:26 অর্থাৎ, প্রায় 5.7 গ্রাম করে নেওয়া হল। 27 100 তালন্ত রুপো পবিত্রস্থানের ও পর্দার জন্য ভিত ঢালাইয়ের উদ্দেশে 100-টি ভিতের জন্য 100 তালন্ত, প্রত্যেকটি ভিতের জন্য এক এক তালন্ত রুপো ব্যবহৃত হল। 28 খুঁটির আঁকড়া তৈরি করার, খুঁটির চূড়া মুড়ে† 38:28 রুপো দিয়ে দেওয়ার, ও সেগুলির বেড়ী তৈরি করার জন্য তাঁরা 1,775 শেকল‡ 38:28 রুপো ব্যবহার করলেন।
29 দোলনীয়-নৈবেদ্য থেকে সংগৃহীত ব্রোঞ্জের পরিমাণ হল 70 তালন্ত ও 2,400 শেকল§ 38:29 ব্রোঞ্জের ওজন হল প্রায় 2.5 টন বা প্রায় 2.4 মেট্রিক টন। 30 সেই ব্রোঞ্জ তারা সমাগম তাঁবুর প্রবেশদ্বারের ভিত, ব্রোঞ্জের বেদি ও সেটির সাথে যুক্ত ব্রোঞ্জের জাফরি এবং সেটির সব পাত্র, 31 পার্শ্ববর্তী প্রাঙ্গণের ও সেটির প্রবেশদ্বারের ভিতগুলি এবং সমাগম তাঁবুর ও পার্শ্ববর্তী প্রাঙ্গণের জন্য তাঁবু-খুটা তৈরি করার কাজে ব্যবহার করলেন।

- যাত্রা পুস্তক
- <
- 38
- >

*38:1 38:1 অথবা, তিনি; 2-9 পদে সর্বত্র এভাবেই পড়তে হবে

†38:1 38:1 অর্থাৎ, তিন হাত

‡38:1 38:1 অর্থাৎ, পাঁচ হাত করে লম্বা ও চওড়া

§38:8 38:8 ব্রোঞ্জের আয়না

*38:9 38:9 অর্থাৎ, 100 হাত

†38:12 38:12 অর্থাৎ, 50 হাত

‡38:14 38:14 অর্থাৎ, 15 হাত

§38:18 38:18 অর্থাৎ, 20 হাত

*38:18 38:18 অর্থাৎ, পাঁচ হাত

†38:24 38:24 সোনার ওজন হল এক টনের একটু বেশি বা প্রায় 1 মেট্রিক টন

‡38:25 38:25 অর্থাৎ, প্রায় পৌনে 4 টন বা প্রায় 3.4 মেট্রিক টন; 27 পদের ক্ষেত্রেও একই কথা প্রযোজ্য

§38:25 38:25 অর্থাৎ, প্রায় 20 কিলোগ্রাম; 28 পদের ক্ষেত্রেও একই কথা প্রযোজ্য

*38:26 38:26 অর্থাৎ, প্রায় 5.7 গ্রাম

†38:28 38:28 রুপো দিয়ে

‡38:28 38:28 রুপো

§38:29 38:29 ব্রোঞ্জের ওজন হল প্রায় 2.5 টন বা প্রায় 2.4 মেট্রিক টন

© 2022 Biblica