- যিশাইয়
- <
- 4
- >

4
1 সেদিন, সাতজন নারী
একজন পুরুষকে ঘিরে ধরবে
এবং বলবে, “আমরা নিজেদেরই খাবার খাব
এবং নিজেরাই পরনের কাপড় জোগাব;
তুমি কেবলমাত্র তোমার নামে আমাদের পরিচিত হতে দাও।
তুমি আমাদের অপমান দূর করো!”
সদাপ্রভুর পল্লব
2 সেদিন, সদাপ্রভুর পল্লব* 4:2 চারাগাছ বা বৃক্ষশাখা। শব্দটি মশীহ, বা প্রভু যীশুর উদ্দেশে ব্যবহৃত হয়েছে। হবেন সুন্দর ও মহিমাময় এবং দেশের ফল হবে ইস্রায়েলের অবশিষ্ট বেঁচে থাকা লোকদের জন্য গর্বের ও মহিমার বিষয়। 3 সিয়োনে যাদের ছেড়ে যাওয়া হয়েছে, যারা জেরুশালেমে থেকে গেছে, তারা পবিত্র নামে আখ্যাত হবে। জেরুশালেমে তাদের সবার নাম জীবিত বলে নথিভুক্ত থাকবে। 4 প্রভু সিয়োনের নারীদের নোংরামি† 4:4 আক্ষরিক অর্থ: মল। পরিষ্কার করে দেবেন; তিনি বিচারের আত্মা ও দহনের আত্মার দ্বারা জেরুশালেম থেকে সমস্ত রক্তপাতের কলঙ্ক শুচিশুদ্ধ করবেন। 5 তারপর, সদাপ্রভু সমস্ত সিয়োন পর্বতের উপরে এবং যারা সেখানে সমবেত হয়, তাদের সকলের উপরে দিনের বেলা এক ধোঁয়ার মেঘ ও রাতের বেলা এক প্রদীপ্ত আগুনের শিখা সৃষ্টি করবেন; সে সকলের উপরে চাঁদোয়ার মতো ঐশ-মহিমা বিরাজমান হবে। 6 তা হবে দিনের বেলার উত্তাপ থেকে রক্ষা পাওয়ার এক আশ্রয় ও ছায়ায় ঢাকা স্থান এবং ঝড় ও বৃষ্টি থেকে রক্ষা পাওয়ার এক শরণস্থান ও লুকানোর জায়গা।

- যিশাইয়
- <
- 4
- >

*4:2 4:2 চারাগাছ বা বৃক্ষশাখা। শব্দটি মশীহ, বা প্রভু যীশুর উদ্দেশে ব্যবহৃত হয়েছে।

†4:4 4:4 আক্ষরিক অর্থ: মল।

© 2022 Biblica